**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL NEPRIKLAUSOMO AUDITO ATLIKIMO LAZDIJŲ RAJONO SAVIVALDYBĖS VIEŠOJOJE ĮSTAIGOJE LAZDIJŲ R. VEISIEJŲ SIGITO GEDOS GIMNAZIJOJE**

2019 m. sausio 30 d. Nr. 34-1605

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu ir 3 dalies 9 punktu, Lietuvos Respublikos viešųjų įstaigų įstatymo 10 straipsnio 1 dalies 14 punktu, 8 dalimi ir 11 straipsnio 2 dalimi, Lietuvos Respublikos finansinių ataskaitų audito įstatymo 39 straipsnio 1 dalimi, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Lazdijų rajono savivaldybės taryba nusprendžia:

1. Atlikti nepriklausomą 2018 metų metinių finansinių ataskaitų rinkinių auditą Lazdijų rajono savivaldybės įstaigoje – viešojoje įstaigoje Lazdijų r. Veisiejų Sigito Gedos gimnazijoje.

2. Įpareigoti Lazdijų rajono savivaldybės administracijos direktorių Lietuvos Respublikos viešųjų pirkimų įstatymo nustatyta tvarka organizuoti nepriklausomo auditoriaus parinkimą nepriklausomam 2018 metų metinių finansinių ataskaitų rinkinių auditui šio sprendimo 1 punkte nurodytoje Lazdijų rajono savivaldybės įstaigoje atlikti;

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2019-01-28

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL NEPRIKLAUSOMO AUDITO ATLIKIMO LAZDIJŲ RAJONO SAVIVALDYBĖS VIEŠOJOJE ĮSTAIGOJE LAZDIJŲ R. VEISIEJŲ SIGITO GEDOS GIMNAZIJOJE“ PROJEKTO**

**AIŠKINAMASIS RAŠTAS**

2019 m. sausio d.

Lazdijų rajono savivaldybės tarybos sprendimo „Dėl nepriklausomo audito atlikimo Lazdijų rajono savivaldybės viešojoje įstaigoje Lazdijų r. Veisiejų Sigito Gedos gimnazijoje“ projektas parengtas vadovaujantis Vietos savivaldos įstatymo 16 straipsnio 2 dalies 24 punktu ir 3 dalies 9 punktu, Viešųjų įstaigų įstatymo 10 straipsnio 1 dalies 14 punktu, 8 dalimi ir 11 straipsnio 2 dalimi, Finansinių ataskaitų audito įstatymo 39 straipsnio 1 dalimi, Atstovavimo Lazdijų rajono savivaldybei viešosiose įstaigose taisyklių 5 ir 6 punktais.

Viešosios įstaigos Lazdijų r. Veisiejų Sigito Gedos gimnazijos teisinis statusas – viešoji įstaiga, pertvarkyta iš biudžetinės įstaigos Lazdijų rajono savivaldybės tarybos 2018 m. birželio 27 d. sprendimu Nr. 5TS-1363 „Dėl Lazdijų r. Veisiejų Sigito Gedos gimnazijos pertvarkymo į viešąją įstaigą“ (VĮ Juridinių asmenų registre viešosios įstaigos Lazdijų r. Veisiejų Sigito Gedos gimnazijos įstatai įregistruoti 2018 m. rugpjūčio 31 d.). Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigų dalininkės (savininkės), teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra minėtos įstaigos dalininkė (savininkė), Lazdijų rajono savivaldybės tarybos raštiški sprendimai prilyginami įstaigų visuotinių dalininkų susirinkimų sprendimams.

Šio projekto tikslas – atlikti nepriklausomą 2018 metų metinių finansinių ataskaitų rinkinių auditą Lazdijų rajono savivaldybės įstaigoje – viešojoje įstaigoje Lazdijų r. Veisiejų Sigito Gedos gimnazijoje; įpareigoti Lazdijų rajono savivaldybės administracijos direktorių, Lietuvos Respublikos viešųjų pirkimų įstatymo nustatyta tvarka organizuoti nepriklausomo auditoriaus parinkimą nepriklausomam 2018 metų metinių finansinių ataskaitų rinkinių auditui sprendimo 1 punkte nurodytoje Lazdijų rajono savivaldybės įstaigoje atlikti. Taip pat nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Lazdijų rajono savivaldybės administracijos direktoriui Viešųjų pirkimų įstatymo nustatyta tvarka organizavus nepriklausomo auditoriaus parinkimą nepriklausomam 2018 metų metinių finansinių ataskaitų rinkinių auditui Lazdijų rajono savivaldybės įstaigoje ir parinkus nepriklausomą auditorių, bus rengiamas Lazdijų rajono savivaldybės tarybos sprendimo projektas dėl auditoriaus išrinkimo viešojoje įstaigoje.

Už nepriklausomo Lazdijų rajono savivaldybės įstaigos 2018 metų metinių finansinių ataskaitų rinkinių audito atlikimą apmokės Lazdijų rajono savivaldybės administracija.

Nepriklausomo audito tikslai – nustatyti, ar viešosios įstaigos finansinės ataskaitos visais reikšmingais atvejais teisingai parodo audituojamos įstaigos finansinę būklę, veiklos rezultatus ir pinigų srautus pagal teisės aktus, reglamentuojančius buhalterinę apskaitą ir finansinių ataskaitų sudarymą.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip viešosios įstaigos Lazdijų r. Veisiejų Sigito Gedos gimnazijoje savininkės, teisės ir pareigos.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas